Author: Leino Mandre

Valimistoimingud ja tähtajad 2019. a Euroopa Parlamendi valimistel

Kuupäev | Tähtaeg | Toiming
Hiljemalt 25.02.2019 | Vähemalt 3 kuud enne valimispäeva | Vabariigi President kuulutab valimised välja.
Hiljemalt 17.03.2019 | Hiljemalt 70. päeval enne valimispäeva | Siseministeerium korraldab teatise koostamise ja saatmise Euroopa Liidu teise liikmesriigi kodanikule, kellel on õigus hääletamisest osa võtta.
27.03.2019 | 60. päeval enne valimispäeva | Algab kandidaatide registreerimiseks esitamine. Erakond või üksikkandidaat kannab enne kandidaatide registreerimiseks esitamist Rahandusministeeriumi arveldusarvele kautsjoni.
Hiljemalt 27.03.2019 | Hiljemalt 60. päeval enne valimispäeva | Siseministeerium saadab välisriigis alaliselt elavatele valijatele ja rahvastikuregistri andmete alusel ajutiselt välisriigis viibivatele valijatele elektroonilise valijakaardi, kes on esitanud sellekohase tellimuse Eesti teabevärava kaudu.
Hiljemalt 6.04.2019 | Hiljemalt 50. päeval enne valimispäeva | Valla- või linnavalitsus määrab määrusega kindlaks valimisjaoskonnad.
6.04.2019 | 50. päeval enne valimispäeva | Lõpeb kandidaatide registreerimiseks esitamine (kell 18.00).
Hiljemalt 13.04.2019 | Hiljemalt 43. päeval enne valimispäeva | Lõpeb vigade parandamine kandidaatide dokumentides (kell 18.00).
Hiljemalt 16.04.2019 | Hiljemalt 40. päeval enne valimispäeva | Vabariigi Valimiskomisjon registreerib nõuetekohaselt registreerimiseks esitatud kandidaadid.
Hiljemalt 16.04.2019 | Hiljemalt 40. päeval enne valimispäeva | Valimistel osalev erakond esitab valla- või linnasekretärile ühe jaoskonnakomisjoni liikmekandidaadi.
17.04.2019 | Alates kandidaatide registreerimise viimasest päevast | Algab aktiivse valimisagitatsiooni aeg, mille jooksul poliitiline välireklaam on keelatud.
Hiljemalt 19.04.2019, juhul kui kandidaadid registreeritakse 16.04.2019 | 3 päeva jooksul pärast kandidaatide registreerimist | Kandidaat võib esitada kandideerimisest loobumise avalduse.
Hiljemalt 26.04.2019 | Hiljemalt 30. päeval enne valimispäeva | Välisesindusele peab olema laekunud kirja teel hääletamise taotlus. Välisesindus saadab esimesel võimalusel valijale valimisdokumendid.
Hiljemalt 26.04.2019 | Hiljemalt 30. päeval enne valimispäeva | Euroopa Liidu teise liikmesriigi kodanik, kes soovib hääletamisest osa võtta esitab rahvastikuregistri vastutavale töötlejale taotluse valijate nimekirja kandmiseks.
26.04.2019 | 30. päeval enne valimispäeva | Siseministeerium koostab valijate nimekirjad. Elukoha ja viibimiskoha aadressiandmetes pärast valimispäevale eelnevat 30. päeva tehtud muudatusi arvesse ei võeta.
Hiljemalt 6.05.2019 | Hiljemalt 20. päeval enne valimispäeva | Siseministeerium saadab valijale valijakaardi.
Hiljemalt 6.05.2019 | Hiljemalt 20. päeval enne valimispäeva | Valla- või linnavolikogu nimetab oma otsusega jaoskonnakomisjoni esimehe ja vähemalt viieliikmelise jaoskonnakomisjoni.
11.05.2019 | 15. päeval enne valimispäeva | Valija, kes 15. päeval enne valimispäeva ei ole saanud valijakaarti või kelle andmetes on vigu, võib pöörduda avaldusega valla- või linnasekretäri poole.
11.-16.05.2019 | 15. kuni 10. päeval enne valimispäeva | Vähemalt kahel päeval toimub hääletamine välisesinduses.
16.-19.05.2019 | 10. kuni 7. päevani enne valimispäeva | Toimub eelhääletamine maakonnakeskustes riigi valimisteenistuse määratud jaoskonnas. Hääletamine algab kell 12.00 ja lõpeb kell 20.00.
16.-22.05.2019 | 10. kuni 4. päevani enne valimispäeva | Toimub elektrooniline hääletamine. Hääletamine algab 16. mail kell 9.00 ja kestab ööpäevaringselt kuni 22. mai kell 18.00.
Hiljemalt 19.05.2019 | Hiljemalt 7. päevaks enne valimispäeva | Siseministeerium korraldab valijate nimekirjade jaoskonnakomisjonidele kättetoimetamise.
20.-22.05.2019 | 6. kuni 4. päeval enne valimispäeva | Eelhääletamine toimub kõigis valimisjaoskondades kell 12.00 - 20.00. Toimub ka hääletamine väljaspool elukohajärgset valimisjaoskonda. Hääletamine valija asukohas, kinnipidamiskohas, haiglas ja ööpäevases hoolekandeasutuses korraldatakse ajavahemikus kella 9.00-st kuni 20.00-ni.

26.05.2019

Valimispäev

Hääletamine toimub kell 9.00 - 20.00. Toimub ka kodus hääletamine.
Häälte lugemist alustatakse pärast hääletamise lõppemist Eestis. Varasemalt kell 20.00 alustab Tallinna linna häältelugemiskomisjon alaliselt välisriigis elavate valijate häälte lugemist. Pärast kella 20.00 teeb riigi valimisteenistus kindlaks elektroonilise hääletamise tulemused. Hääletamistulemusi ei või avaldada enne hääletamise lõppu kõigis Euroopa Liidu liikmesriikides.

15.06.2019 | Hiljemalt 20. päeval pärast valimispäeva | Vabariigi Valimiskomisjon registreerib valitud Euroopa Parlamendi liikmed ja asendusliikmed.
Hiljemalt 27.06.2019 | Ühe kuu jooksul arvates valimispäevast | Erakond ja üksikkandidaat esitab erakondade rahastamise järelevalve komisjonile ühe kuu jooksul, arvates valimispäevast, valimiskampaania aruande.